Slegs drie kandidate positief oor Afrikaans, US-karakterSlegs drie uit ses kandidate vir die Universiteit van Stellenbosch se raadsverkiesing het hulself positief uitgelaat oor Afrikaans aan die US, aldus die webwerf, Afrikaans @ Maties. In ‘n onlangse standpuntstelling oor die US-raadsverkiesing in Die Burger was ‘n waardering vir die US se taalkarakter, tradisierykheid en nie-rassige akademiese meriete slegs by Wannie Carstens, George du Toit en Johan Theron te bespeur. Die webwerf vra dat lede nou vir Carstens, Du Toit en Theron moet stem, soos aanbeveel deur prof. Hermann Giliomee. “Moedig asseblief ook jou mede-oud-Maties aan, of dit nou kinders, ouers, grootouers, vriende of kollegas is.” Klik hier om elektronies te stem. Klik hier om op ander wyses te stem.